ಶರಣ ಸಂಸ್ಕೃತಿ ಎಲ್ಲರನ್ನು ಅಪ್ಪಿಕೊಳ್ಳುವ ಸಂಸ್ಕೃತಿ : ಡಾ.ಶಿವಮೂರ್ತಿ ಮುರುಘಾ ಶರಣರು ಚಿತ್ರದುರ್ಗ, ಅ.22 : ಕಲೆಗಳು ಸಾಂಸ್ಕೃತಿಕ ಪರಿಸರಗಳು, ಇದು ಸೃಷ್ಟಿಯಾಗುವುದು ಕಲೆಗಳ ಮೂಲಕ. ಸಂಸ್ಕೃತಿ ಪ್ರಾಚಿನವಾದುದು. ಅವಿಚ್ಚನ್ನವಾದ ಸಂಸ್ಕೃತಿ ಎಂದರೆ ಶರಣ ಸಂಸ್ಕೃತಿ, ಮಾನವನ ಬದುಕಿನಲ್ಲಿ ಸಂಸ್ಕೃತಿ ಹಾಸು ಹೊಕ್ಕಾಗಿದೆ. ಯಾವುದೇ ಜಾತಿ, ಮತ, ಧರ್ಮ ಎನ್ನದೆ ಅದು ಉಸಿರಾಡುತ್ತದೆ. ಶರಣ ಸಂಸ್ಕೃತಿ ಎಲ್ಲರನ್ನು ಅಪ್ಪಿಕೊಳ್ಳುವ ಸಂಸ್ಕೃತಿ. ಸಂಸ್ಕೃತಿಗಳ ಹೆಜ್ಜೆಗಾಗಿ ಸಾಂಸ್ಕೃತಿಕ ವಾದ ಕಲೆಗಳು ಒಂದು ಸಂಸ್ಕೃತಿಯನ್ನು ಕಟ್ಟಿಕೊಡುವ ಪ್ರಯತ್ನ ಮಾಡುತ್ತವೆ. ಅದರ ಜೊತೆಗೆ ನಾವು ಸಾಗಬೇಕು. ಅದು ಜೀವ ಪರ ಅನ್ನಿಸಿಕೊಳ್ಳುತ್ತದೆ ಎಂದು ಡಾ.ಶಿವಮೂರ್ತಿ ಮುರುಘಾ ಶರಣರು ಜಾನಪದ ಕಲೆಗಳ ಸ್ಪರ್ಧೆಗಳ ಕ್ರಾರ್ಯಕ್ರಮದ ದಿವ್ಯ ಸಾನಿಧ್ಯವಹಿಸಿ ಮಾತನಾಡಿದರು. ಶರಣ ಸಂಸ್ಕೃತಿ ಉತ್ಸವ2020ರ ಗೌರವಾಧ್ಯಕ್ಷರಾದ ಚಿತ್ರದುರ್ಗ ಭೋವಿ ಗುರುಪೀಠದ ಜ.ಶ್ರೀ ಇಮ್ಮಡಿ ಸಿದ್ದರಾಮೇಶ್ವರ ಮಹಾಸ್ವಾಮಿಗಳು ಮಾತನಾಡಿ, ಕಾಯಕ ಸಂಸ್ಕøತಿ ನಮ್ಮ ಬದುಕು ಎಂದುಕೊಂಡವರಿಗೆ ಅವಕಾಶಗಳು ಸಿಗಬೇಕು. ಸಮಾಜದ ಅಂಕು ಡೊಂಕುಗಳನ್ನು ತಿದ್ದುವಲ್ಲಿ ಜನಪದ ಕಲೆಗಳು ಪೂರಕವಾದವು.ಜನಪದ ಕಲೆಗಳಿಗೆ ಸಾಮೀಪ್ಯವಾದ ಸಾಹಿತ್ಯ ವಚನಗಳು, ಜನಪದ ಕಲೆಗಳಲ್ಲಿ ದೊಡ್ಡ ಶಕ್ತಿ ಇದೆ. ಮುರುಘಾ ಶರಣರ ವೇದಿಕೆ ಅದು ನುಡಿವೇದಿಕೆಯಲ್ಲ ನಡೆವೇದಿಕೆ ಎಂದು ನುಡಿದರು. ಕಾರ್ಯಕ್ರಮದ ಸಮ್ಮಖವಹಿಸಿ ಮಾತನಾಡಿದ ಬಿ.ಕೋಡಿಹಳ್ಳಿ ಶ್ರೀ ಹೆಳವ ಗುರುಪೀಠದ ಶ್ರೀ ಬಸವ ಭೃಂಗೇಶ್ವರ ಸ್ವಾಮಿಗಳು, ಭಾರತದ ಭವ್ಯ ಸಂಸ್ಕøತಿಯನ್ನು ಜೀವಂತವಾಗಿ ಉಳಿಸಬೇಕೆಂದು ಪ್ರಯತ್ನಿಸುತ್ತಿರುವುದು ಸಂತಸದ ವಿಷಯ ಎಂದು ತಿಳಿಸಿದರು. ಜಿಲ್ಲಾಧಿಕಾರಿಗಳಾದ ಶ್ರೀಮತಿ ಕವಿತಾ ಮನ್ನಿಕೇರಿರವರು ವೀರಗಾಸೆ ನಗಾರಿ ಬಾರಿಸುವುದರ ಮೂಲಕ ಕಾರ್ಯಕ್ರಮಕ್ಕೆ ಚಾಲನೆ ನೀಡಿ, ಇದೊಂದು ಸಂದರ್ಭ ನನಗೆ ಬಂದ ಅದೃಷ್ಟವೇ ಸರಿ ಎಂದು ಅಭಿಪ್ರಾಯಪಟ್ಟರು. ನದಾಫ್ ಸಮಾಜದ ಮುಖಂಡರಾದ ಶ್ರೀ ಟಿ.ಶಫೀವುಲ್ಲ ಮಾತನಾಡಿ, ನಮ್ಮಂತಹ ಸಮುದಾಯವನ್ನು ಗುರುತಿಸಿದವರು ಮುರುಘಾ ಶರಣರು, ನನಗೆ ಇಂದು ಎಲ್ಲವೂ ಸಿಗುತ್ತಿದೆ. ಆದರೆ ಇಂದು ಜನಪದ ಕಲೆಗಳು ಮಾಯವಾಗುತ್ತಿವೆ, ಜನಪದ ಸಂಸ್ಕೃತಿ ಶ್ರೀಮಂತವಾದದು ಎಂದು ಹೇಳಿದರು. ಸಮಾರಂಭದಲ್ಲಿ ಶರಣ ಸಂಸ್ಕೃತಿ ಉತ್ಸವದ ಕಾರ್ಯಧ್ಯಕ್ಷರಾದ ಶ್ರೀ.ಎನ್.ಜಯಣ್ಣ, ಶಾರದ ಬ್ರಾಸ್ ಬ್ಯಾಂಡ್ನ ಶ್ರೀ ಎಸ್.ವಿ.ಗುರುಮೂರ್ತಿ, ಸವಿತ ಸಮಾಜದ ಮುಖಂಡರಾದ ಶ್ರೀ ಆರ್.ಶ್ರೀನಿವಾಸ್ ಉಪಸ್ಥಿತರಿದ್ದರು. ಕಾರ್ಯಕ್ರಮದಲ್ಲಿ ಎಸ್.ಷಡಾಕ್ಷರಯ್ಯ ಸ್ವಾಗತಿಸಿದರು ಹಾಗೂ ಹಾಲಪ್ಪನಾಯ್ಕ ನಿರೂಪಿಸಿದರು.